કરવેરાની આ નવી વ્યવસ્થાને કારણે કેટલીક ચીજવસ્તુઓના ભાવમાં ઘટાડો થવાની શક્યતા છે તો બીજી બાજુ કૃષિ પેદાશો અને સેવાઓ મોંઘી બનશે. સેવાઓ મેળવવા માટે લોકોએ હવે વધુ આર્થિક બોજ સહન કરવાની તૈયારી રાખવી પડશે. ૨૦૦૦ની સાલમાં વાજપેયી સરકારે એ માટે કવાયત શરૂ કરી કેલકર સમિતિની રચના કરી હતી. વર્ષ ૨૦૦૪માં કેલકર સમિતિએ તેના અહેવાલમાં સમગ્ર દેશ માટે એક સમાન કરપ્રણાલી અપનાવવા જીએસટીની ભલામણ કરી હતી. તેને સાકાર થતાં તેર વર્ષ લાગ્યાં છે.